ລາວວ່າ ການຂາດງົບປະມານ ເຮັດໃຫ້ຄຸນນະພາບການສຶກສາ ໃນລາວ ຕໍ່າກວ່າປະເທດອື່ນ
ລັດຖະມົນຕີກະຊວງສຶກສາທິການລາວຍອມຮັບວ່າ ການພັດທະນາດ້ານການສຶກສາໃນລາວ ຍັງຂາດງົບປະມານ ສໍາລັບນໍາໃຊ້ເຂົ້າໃນການປະຕິຮູບການສຶກສາ ໃຫ້ມີຄຸນນະພາບ.
ລັດຖະມົນຕີກະຊວງສຶກສາທິການລາວຍອມຮັບວ່າ ການພັດທະນາດ້ານການສຶກສາ ໃນ ລາວຍັງຂາດງົບປະມານສໍາລັບໃຊ້ເຂົ້າໃນການປະຕິຮູບການສຶກສາໃຫ້ມີຄຸນນະພາບເທົ່າ ທຽມກັບຕ່າງປະເທດໄດ້ ທ່ານພັນຄໍາ ວິພາວັນ ລັດຖະມົນຕີແລະເລຂາພັກກະຊວງ ສຶກສາທິການ ໄດ້ຖະແຫລງຢືນຢັນຕໍ່ກອງປະຊຸມໃຫຍ່ຄັ້ງ ທີ 9 ຂອງພັກປະຊາຊົນປະຕິວັດລາວທີ່ໄດ້ດຳເນີນການ ປະຊຸມໃນລະຫວ່າງວັນທີ 17-20 ມີນານີ້ ວ່າເປົ້າໝາຍສໍາ ຄັນຂອງແຜນຍຸດທະສາດການປະຕິຮູບການສຶກສາແຫ່ງ ຊາດຈາກປັດຈຸບັນໄປເຖິງ ປີ 2015 ກໍຄືການຂະຫຍາຍໂອ ກາດທາງດ້ານການສຶກສາ ເພື່ອຄົນລາວທຸກຄົນໂດຍສະ ເພາະແມ່ນການຂະຫຍາຍໂອກາດການສຶກສາໄປສູ່ເຂດ ຊົນນະບົດໃຫ້ໄດ້ຢ່າງທົ່ວເຖິງຢ່າງແທ້ຈິງນັ້ນ ເຖິງແມ່ນວ່າໃນປັດຈຸບັນນີ້ ລາວຈະມີໂຮງຮຽນປະຖົມຢູ່ ເຖິງ 91% ຂອງຈໍານວນໝູ່ບ້ານທັງໝົດໃນທົ່ວປະເທດ ແລະໃນຂະນະດຽວກັນ ກໍເຮັດໃຫ້ 91 6% ຂອງເດັກ ນ້ອຍໃນໄວຮຽນທັງໝົດ ມີໂອກາດໄດ້ຮຽນໜັງສືໃນລະ ດັບປະຖົມ ແລະສ່ວນ 68% ກໍໄດ້ຮຽນຈົນຈົບມັດທະ ຍົມຕົ້ນກໍຕາມ ຫາກແຕ່ວ່າໂອກາດໃນການໄດ້ຮຽນລະ ດັບມັດທະຍົມປາຍ ແລະລະດັບປະລິນຍາຕີນັ້ນ ກໍຍັງ ຄົງມີອັດຕາສະເລ່ຍທີ່ຕໍ່າຫລາຍ ກັບທັງຍັງປາກົດວ່າ ມີຄຸນນະພາບການສຶກສາ ໃນລະດັບທີ່ຕໍ່າອີກດ້ວຍ ຍິ່ງໄປກວ່ານັ້ນ ການທີ່ທາງການ ລາວໄດ້ດໍາເນີນການປະຕິຮູບ ທາງດ້ານການສຶກສາດ້ວຍການ ເພີ່ມປີຮຽນສໍາລັບມັດທະຍົມ ຕົ້ນຂຶ້ນອີກ 1 ປີ ຊຶ່ງກໍເປັນຜົນ ເຮັດໃຫ້ການຮຽນໃນລະດັບມັດ ທະຍົມຕົ້ນ ຈະຕ້ອງໃຊ້ເວລາ ເພີ່ມຂຶ້ນຈາກເດີມ 3 ປີ ເປັນ 4 ປີ ສ່ວນການຮຽນໃນລະດັບ ປະຖົມກໍຍັງຄົງໃຊ້ເວລາ 5 ປີ ແລະ ມັດທະຍົມປາຍກໍ 3 ປີ ເຊັ່ນເດີມນັ້ນ ກໍຍັງມີຄວາມແຕກ ຕ່າງກັບປະເທດອື່ນໆໃນກຸ່ມອາຊ່ຽນດ້ວຍກັນ ເພາະວ່າໃນລະດັບປະຖົມນັ້ນ ສ່ວນໃຫຍ່ຈະມີ ການຮຽນການສອນເປັນເວລາ 6 ປີ ຫາກແຕ່ຢູ່ໃນລາວກໍຍັງຄົງເປັນ 5 ປີ ເຊັ່ນເດີມ ໂດຍມີ ສາເຫດທີ່ສໍາຄັນມາຈາກຂໍ້ຈໍາກັດໃນດ້ານງົບປະມານລາຍຈ່າຍຂອງລັດຖະບານລາວ ນັ້ນເອງ ຊຶ່ງດ້ວຍການຂາດແຄນທາງດ້ານງົບປະມານດັ່ງກ່າວ ກໍຍັງເຮັດໃຫ້ການພັດທະນາການສຶກ ສາ ມີຄວາມແຕກໂຕນກັນຢ່າງຫລວງຫລາຍ ລະຫວ່າງເຂດໃນເມືອງກັບເຂດຊົນນະບົດ ເນື່ອງຈາກວ່າງົບປະມານສໍາລັບພັດທະນາການສຶກສາ ຍັງຄົງບໍ່ຕົກໄປເຖິງເຂດຊົນນະບົດ ຢ່າງແທ້ຈິງ ໂດຍເຖິງແມ່ນວ່າ ໃນໄລຍະ 5 ປີທີ່ຜ່ານມານີ້ ສະພາແຫ່ງຊາດຈະໄດ້ອະນຸມັດ ງົບປະມານໃຫ້ກັບການພັດທະນາການສຶກສາຄິດເປັນສັດສ່ວນ 18% ຂອງງົບປະມານລາຍ ຈ່າຍທັງໝົດຂອງລັດຖະບານກໍຕາມ ແຕ່ກໍສາມາດປະຕິບັດຈິງໄດ້ພຽງ 15% ເທົ່ານັ້ນ ແຕ່ຢ່າງໃດກໍຕາມ ທາງດ້ານທ່ານນາງແສງເດືອນ ຫຼ້າຈັນທະບູນ ລັດຖະມົນຕີຊ່ວຍວ່າການ ກະຊວງສຶກສາທິການນັ້ນກໍມອງວ່າ ພາຍໃຕ້ການນໍາພາຂອງພັກກໍ່ໄດ້ເຮັດໃຫ້ການພັດທະນາ ການສຶກສາໃນລາວມີບາດກ້າວທີ່ຂະຫຍາຍຕົວດີຂຶ້ນກວ່າໃນທຸກຍຸກ ທຸກສະໄໝ ດັງທີ່ທ່ານ ນາງໄດ້ກ່າວເນັ້ນຢໍ້າວ່າ: ນອກຈາກນີ້ ທາງການລາວກໍຄາດຫວັງວ່າ ດ້ວຍການພັດທະນາທາງເສດຖະກິດທີ່ມີການ ຂະຫຍາຍຕົວເພີ່ມຂຶ້ນຢ່າງຕໍ່ເນຶ່ອງນັ້ນ ຈະເປັນຜົນເຮັດໃຫ້ລັດຖະບານລາວມີລາຍຮັບເຂົ້າ ງົບປະມານລາຍຈ່າຍ ສໍາລັບການພັດທະນາທາງດ້ານການສຶກສາຫລາຍຂຶ້ນເຊັ່ນກັນ ໂດຍ ສໍາລັບເປົ້າໝາຍຂອງລັດຖະບານລາວນັບຈາກປັດຈຸບັນໄປຈົນເຖິງປີ 2015 ກໍຄືການເພີ່ມ ງົບປະມານສໍາລັບການພັດທະນາການສຶກສາ ໃຫ້ເປັນລະຫວ່າງ 18-20% ຂອງງົບປະ ມານລາຍຈ່າຍທັງໝົດຂອງຊາດໃນແຕ່ລະປີ ລວມທັງຄາດຫວັງວ່າ ຈະໄດ້ຮັບການຊ່ວຍ ເຫຼືອຈາກຕ່າງປະເທດຫຼາຍຂຶ້ນຫຼືບໍ່ຕໍ່າກວ່າ 50% ຂອງງົບປະມານດ້ານການສຶກສາທັງໝົດ ໃນແຕ່ລະປີອີກດ້ວຍ